text: Peale «Ringvaates» nähtud lapsiku demonstratsiooni pole avalikult tahvelarvutitele mõeldud õpitarkvara meedias eriti tutvustatud. Tundub, et siinkohal on vahend taas kord eesmärgiga segi aetud. Korraliku emakeelse ja meie kultuurikonteksti sobiva õpitarkvara väljatöötamine on mu meelest kümneid kordi kallim, kui paarkümmend või mõni tuhat ekraani soetada. Isegi sel puhul, kui eelistatakse eestlastele tüüpiliselt monopolile pürgiva firma toodangut, mis konkureerivatest kallim.